Faizul Sany

Mohd Faizul Sany (lahir 22 Februari 1985) merupakan seorang penyanyi lelaki Malaysia. 

Beliau mula menceburi industri muzik menerusi penyertaanya dalam Akademi Fantasia musim ke-10, dinobatkan sebagai juara pada tahun 2013. Lagu sulungnya, "Sepasang Sayap" yang dicipta sepenuhnya oleh alumni AF 2011 Amir Jahari berjaya melonjakkan nama beliau sebagai salah seorang penyanyi muda yang diminati ramai.

Kerjaya
Sebelum menyertai AF2013, Faizul pernah menyertai pertandingan Hot FM Twisties Bingit 2009 menerusi kumpulannya, Mystery Call yang mana mereka telah memenangi tempat kedua. Selepas tamat pertandingan itu, Faizul dan kumpulannya itu menandatangani kontrak rakaman bersama Rock Unite Music selama tiga tahun. Sepanjang bersama Mystery Call, beliau merakamkan tiga lagu, iaitu "Pencinta Lelaki", "Langkah Ke Hadapan" dan "Berontak". Lagu "Berontak" menjadi runut bunyi filem Langgar arahan sulung pelakon Syed Hussein.

Sekitar tahun 2013, beliau mendaftarkan dirinya sebagai salah seorang peserta Akademi Fantasia musim ke-10. Faizul pada mulanya tidak pernah terfikir untuk menyertai AF 2013, bagaimanapun atas desakan keluarganya, beliau mencuba nasib. Beliau terpilih sebagai salah seorang daripada 12 peserta AF 2013 antara lain turut disertai oleh Azhael, Indah Ruhaila, Nabila Razali dan Amira Othman. Pada minggu terakhir konsert, beliau mempersembahkan lagu baru, "Sepasang Sayap" hasil nukilan Amir Jahari. Selepas 10 minggu bertanding, beliau dinobatkan sebagai juara sekaligus membawa pulang wang tunai sebanyak RM200,000.

Kemudian pada 2014, Faizul merakamkan single kedua, "Perempuan"; seterusnya muncul sebagai penyanyi duet menerusi lagu "Cinta Suka Sayang Kamu" nyanyian Daiyan Trisha. Pada 25 September, album studio solo pertamanya yang menggunakan namanya sebagai tajuk album dikeluarkan di bawah Astro Entertainment.

Pada 25 Januari 2015, Faizul menjayakan persembahan di Hafiz & Friends Showcase di Hard Rock Cafe Kuala Lumpur, yang turut dijayakan oleh Hazama, Akim & The Majistret dan Firman Bansir. Beliau turut memiliki bakat mencipta lagu, ini terbukti apabila beliau mencipta lagu bertajuk "Hati-Hati" nyanyian rakan seperjuangannya dalam AF2013, Amira Othman. Selain itu, Faizul turut mencipta lagu tema pasukan bola sepak Sabah, Kasi Gol yang disiarkan di Era FM Sabah.

Akademi Fantasia 2013

Bakat
Muzik Faizul lebih terarah kepada urban pop rock yang dipengaruhi oleh elemen muzik eksotik dan etnik. Beliau amat serius dalam berkarya, berpegang kepada tiga asas iaitu hasilkan lagu yang terbaik, jujur dan ikhlas berkarya. Beliau juga menjadikan Faizal Tahir sebagai inspirasi dan pengaruh.

Kehidupan peribadi
Beliau telah mendirikan rumahtangga dengan Afzarina Yahya yang merupakan seorang pramugari dan gadis sekampung dengannya pada 24 November 2017.

Diskografi

Album studio

Single

Sebagai artis utama

Sebagai artis yang ditampilkan

Kemunculan lain

Anugerah dan pencalonan

Rujukan

Pautan luar
 Faizul Sany di AllMusic

Kelahiran 1985
Orang dari Sabah
Penyanyi lelaki Malaysia
Peserta Akademi Fantasia
Orang hidup
Penyanyi berbahasa Melayu
Orang Malaysia berketurunan Melayu
Muslim Malaysia